*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*142. számú előterjesztés*

Bátaszék Város Önkormányzat Képviselő-testületének 2023. augusztus 30-án

15 órakor megtartandó ülésére

Döntés Bátaszék Város Településképi Rendeletének 3. számú módosításáról

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** dr. Firle-Paksi Anna aljegyző**Tárgyalja:**KOIS Bizottság: 2023. 08. 27.Szociális Bizottság: 2023. 08. 28.PG Bizottság: 2023. 08. 29. |

**Tisztelt Képviselő-testület!**

2023.05.17. napon a KEY TELECOM KFT. képviselői keresték meg az önkormányzatot azzal, hogy távközlési hálózatot kívánnak építeni a város teljes területén az alábbiak szerint.

A digitális ökoszisztémát érintő hazai fejlesztéseket összehangoló Digitális Jólét Programban kitűzött célok elérésének alapvető feltétele, az internet széleskörű hozzáférhetőségét lehetővé tevő, az egész országot lefedő, nagy sávszélességet (legalább 30 Mbps) biztosító hírközlési hálózatok megépítése, ami a Szupergyors Internet Program keretében valósul meg.

A hálózat kiépítés érint a HÉSZ 27.§ (4) szerinti településképi szempontból meghatározó területet is.

Bátaszék Város Önkormányzat Képviselő-testülete a 154/2023.(VI.21.) önkormányzati határozatában többek között rögzítette, hogy

-elviekben egyetért az új optikai kábeles előfizetői hálózat kiépítése érdekében a településkép védelméről szóló 21/2017 (XII.29.) önkormányzati rendelet módosításával,

- új optikai kábeles előfizetői hálózat kiépítésével.

Javasoljuk, hogy az új optikai kábeles előfizetői hálózat kiépítés érdekében kezdeményezze a Képviselő-testület a településkép védelméről szóló 21/2017 (XII.29.) önkormányzati rendelet módosítását a határozati javaslat elfogadásával.

***H a t á r o z a t i j a v a s l a t :***

**Bátaszék Város Településképi rendeletének 3. számú módosítására**

1. Bátaszék Város Önkormányzatának Képviselő-testülete (a továbbiakban: Képviselő testület) *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) 59. § (2) bekezdés a) pont előírása alapján *a településkép védelméről* szóló 21/2017. (XII. 29.) önkormányzati rendeletet (a továbbiakban: TKR) a következő pontban módosítja:
2. a vezetékes energiaellátási és elektronikus hírközlési hálózatokra vonatkozó előírások módosítása, új optikai kábeles előfizetői hálózat kiépítése érdekében.
3. A Képviselő-testület a TKR módosítását az új R. 60. § (6) bekezdés és 70. § előírásai alapján ÁLTALÁNOS EGYEZTETÉSI eljárás keretében folytatja le.
4. A Képviselő-testület a TKR módosítása során a Helyi Partnerségi Egyeztetést *a településtervvel, a kézikönyvvel és a településképi rendelettel összefüggő helyi partnerségi egyeztetés szabályairól* szóló 13/2022. (IX. 1.) önkormányzati rendeletben foglaltak szerint folytatja le.
5. A Képviselő-testület felkéri a Polgármestert az (1) bekezdésben foglalt módosítás előkészítése érdekében, hogy
	* 1. az (1) bekezdésben részletezett tervmódosítás előkészítése érdekében, az új R. 61. § (1) bekezdés előírása alapján a módosításra vonatkozó szándékát az E-TÉR felületen a megfelelő tervezési folyamat indításával kezdeményezze,
		2. a tervezet elkészültét követően indítsa meg az E-TÉR felületen a véleményezési szakaszt az új R 66. § (1) bekezdése alapján, végezetül pedig
		3. az új R 66. § (7) bekezdése alapján a véleményezést követően a beérkezett véleményeket - egyeztetés esetén az emlékeztetőt és a jegyzőkönyvet - ismertesse a Képviselő-testülettel.

*Határidő:* 2023. december 31.

*Felelős*: Dr. Bozsolik Róbert polgármester

*Határozatról értesül:* Bátaszéki KÖH városüz. iroda

Bátaszéki KÖH pénzügyi iroda

irattár